SINGER มั่นใจรายได้ปีนี้โต 30% เน้นรักษาอัตรากำไรขั้นต้น พร้อมลุยขยายสาขาเพิ่ม
SINGER มั่นใจรายได้ปีนี้โต 30% เน้นรักษาอัตรากำไรขั้นต้น พร้อมวางแผนขยายสาขาเพิ่มอีก 17 สาขา เป็น 200 สาขาภายในสิ้นปีนี้ 
21 ส.ค. 2560

บริษัท ซิงเกอร์ประเทศไทย จำกัด (มหาชน) หรือ SINGER เปิดเผยว่า บริษัทมั่นใจรายได้ปีนี้เติบโต 30% จากปีก่อน หลังมองรายได้ในช่วงครึ่งหลังปีนี้จะทำได้ดีกว่าครึ่งปีแรก จากการเน้นขายสินค้ากลุ่มหลัก ขณะเดียวกันยังเน้นการรักษาอัตรากำไรขั้นต้นปีนี้ที่ระดับ 30% จากการบริหารจัดการที่ดี และเร่งติดตามหนี้ค้างชำระ พร้อมดูแลหนี้ที่ไม่ก่อให้เกิดรายได้ (NPL) ให้อยู่ในระดับต่ำกว่า 10%
ส่วนการปล่อยสินเชื่อรถทำเงินในปีนี้คาดว่าจะทำได้เพียง 1 พันล้านบาท ต่ำกว่าเป้าหมายที่ระดับ 1.5 พันล้านบาท หลังได้เพิ่มความรอบคอบในการดำเนินงานมากขึ้น พร้อมวางแผนขยายสาขาของบริษัทเพิ่มอีก 17 สาขา เป็น 200 สาขาในสิ้นปีนี้ จากปัจจุบันที่มีอยู่ 183 สาขา